b'\n_START_ARTICLE_\nGrad Klenovnik\n_START_PARAGRAPH_\nGrad Klenovnik (hrva\xc5\xa1ko Klenovnik) ali trdnjava se je v srednjem veku nahajala na mestu dana\xc5\xa1njega dvorca Klenovnik, ki ga je leta 1616 zgradil ban Ivan II. Dra\xc5\xa1kovi\xc4\x87. Sedanji dvorec je bil leta 1927 spremenjen v zdravili\xc5\xa1\xc4\x8de in bolnico. V dvorcu je danes Bolnica za plju\xc4\x8dne bolezni in tuberkulozo. Srednjeve\xc5\xa1ki grad in trdnjava se prvi\xc4\x8d omenja leta 1244 in je bil center enakoimenovanega gospostva, ki je na za\xc4\x8detku vklju\xc4\x8devalo tudi posest Trako\xc5\xa1\xc4\x87ana. Istoimensko naselje, ki je sede\xc5\xbe ob\xc4\x8dine, se nahaja 9 km severozahodno od Ivanca.\n_START_SECTION_\nZgodovina\n_START_PARAGRAPH_\nGrad je po vsej verjetnosti dal zgraditi ogrski kralj  Bela IV. v prvi polovici 13. stoletja kot mejno utrdbo. Grad je prvi\xc4\x8d omenjen kot utrjeni grad leta 1244, ko ga je ogrski kralj Bela IV. .  Odvzel Pochunu in podelil vara\xc5\xbedinskemu  \xc5\xbeupanu Mihaelu. Po njegovi smrti je grad in posest pridobila plemi\xc5\xa1ka dru\xc5\xbeina Bebeka (Bubeka), ki ga je posedovala do konca 14. Stoletja. Tudi ta grad in posest je z listino z dne 27. januarja 1399, ogrski kralj Sigismund Luksembur\xc5\xa1ki skupaj z Zagorsko \xc5\xbeupanijo podelil celjskemu grofu Hermanu II..  Celjski grofje in dr\xc5\xbeavni knezi ter ve\xc4\x8dkrat hrva\xc5\xa1ki bani so grad imeli v posesti do 1456. Po smrti Ulrika II. Celjskega je grad leta 1458 pripadel ogrskemu kralju Matja\xc5\xbeu Korvinu, v katerega lasti je bil do njegove smrti leta 1490  in po njem njegovemu nezakonskemu sinu Ivani\xc5\xa1u. Ban Ivani\xc5\xa1 je grad in posest Klenovnik skupaj s Trako\xc5\xa1\xc4\x87anom leta 1503 podaril svojemu podbanu Ivanu Gyulayu, ki je leta 1508 v okviru grajskega kompleksa dal zgraditi kapelo Sv. Wolfganga . Ta dru\xc5\xbeina je grad in gospostvo obdr\xc5\xbeala za tri generacije do izumrtja leta 1566. Po smrti Ivana Gyulaya mlaj\xc5\xa1ega leta 1567, gradova Klenovnik in Trako\xc5\xa1\xc4\x87an ponovno prideta pod kraljevo neposredno oblast. _NEWLINE__NEWLINE_Nem\xc5\xa1ki cesar  Maksimilijan II. Habsbur\xc5\xa1ki  je leta 1568  grad in gospostvo podelil v fevd Juriju Dra\xc5\xa1kovi\xc4\x87u, najprej v osebno u\xc5\xbeivanje, potem pa Ga\xc5\xa1perju I. v dedni fevd. Dru\xc5\xbeina Dra\xc5\xa1kovi\xc4\x87 je grad odkupila v last leta 1584. Grad in posest je bila od polovice 16. stoletja do polovice 19. stoletja v lasti grofov Dra\xc5\xa1kovi\xc4\x87, ki so leta 1616 stari grad poru\xc5\xa1ili in hrva\xc5\xa1ki ban Ivan II. Dra\xc5\xa1kovi\xc4\x87 je dal pozidati nov \xc5\xa1tirikrilni zgodnjebaro\xc4\x8dni dvonadstropni dvorec z notranjim dvori\xc5\xa1\xc4\x8dem. Dvorec Klenovnik je dru\xc5\xbeina Dra\xc5\xa1kovi\xc4\x87 uporabljala kot svoje stalno prebivali\xc5\xa1\xc4\x8de in Trako\xc5\xa1\xc4\x87an le kot ob\xc4\x8dasni.  \xc5\xa0est let, od 1645 do 1651 je bil Klenovnik, kot tudi Trako\xc5\xa1\xc4\x87an, v lasti Nikole Zrinskega. Pravni nesporazum med Dra\xc5\xa1kovi\xc4\x87i in Zrinskimi je imel  za posledicu tudi oboro\xc5\xbeen spopad, ki pa se je vseeno re\xc5\xa1il na sporazumni na\xc4\x8din, po katerem so Dra\xc5\xa1kovi\xc4\x87i dobili svoje posesti in gradove, oziroma so morali pla\xc4\x8dati 30 000 forintov.  V dvorcu je tudi posebna dvorana v kateri so se v \xc4\x8dasu bana Ivana III. Dra\xc5\xa1kovi\xc4\x87a za sre\xc4\x8danja \xc5\xa0kofovske konference.  Leta 1850 je Jurij VI. Dra\xc5\xa1kovi\xc4\x87 dvorec Klenovnik prodal, da bi dobil denar za drago obnovo dvorca Trako\xc5\xa1\xc4\x87an. Kupil ga je takratni avstrijski minister za finance baron Bruck. Njegovi nasledniki so gra\xc5\xa1\xc4\x8dino z jezerom in parkom prodali; novi lastniki so se menjavali in nekateri niso vedeli kaj po\xc4\x8dneti s tako velikim dvorcem. Leta 1922 je dvorec kupil grof Ivan Bombelles, ki je zadnji zasebni lastnik Klenovnika. Ta je leta 1925 dvorec z nekaj zemlje prodal Centralnemu uradu za zavarovanje delavcev v Zagrebu, ki je leta 1927 v preurejenem dvorcu odprl sanatorij za obolele delavce.  Torej razvila se je bolnica za tuberkulozno, ki je bila ena od najbolje opremljenih v celotni novi dr\xc5\xbeavi Jugoslaviji. Bolnica je delovala tako v \xc4\x8dasu NDH kot tudi po drugi svetovni vojni ko se formalno preimenuje v Bolnico za plju\xc4\x8dne bolezni in tbc Klenovnik.'